b'\n_START_ARTICLE_\nHitomi\n_START_SECTION_\nTalambuhay\n_START_PARAGRAPH_\nNagsimula si hitomi bilang modelo ng babasahing "fine" noong 1993. Bilang modelo, napabilang hitomi sa "fashion show" ni Hiromi Chinakano, sa ika-15 na pagtatanghal ng "Poly Pro Scout Caravan" at ang "Naho Tota Grand Prix". Napasama din siya sa "MOMOCO CLUB" na kung saan nagsimula siya bilang mang-aawit._NEWLINE_Noong 1994, naglabas siya ng plakang "Let\'s Play Winter" na pinangasiwaan ni Tetsuya Komuro. Ito ay sinundan pa ng dalawang plaka noong 1995. Ang pangalawang plaka niya: ang "We Are \'Lonely Girl\'" ay umabot sa bilang na 61 sa talaang Oricon at ang pangatlong plaka niya: ang "Candy Girl" ay napasama sa "Top 15" ng talaang iyon._NEWLINE_Naging sikat ang mga awit ni hitomi na siyang sinulat niya at pinangaswaan ni Tetsuya Komuro. At tulad ng ibang mang-aawit, si hitomi ay naging tanyag din sa larangan ng pananamit. Noong 1998, humiwalay si hitomi sa pangangasiwa ni Komuro ngunit nanatiling mabenta ang mga plaka niya._NEWLINE_Noong 2002, ikinasal si hitomi sa isang kawani ng "Gas Boys", isang kompanya na nagdi-disenyo ng damit pang-"hip-hop" para sa mga lalaki.'